cyanic-selkie/wikianc huggingface dataset:
NXT Stand & Deliver (2022)
היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-2 באפריל 2022 באמריקן איירליינס סנטר שבדאלאס, טקסס וכלל קרבות בין המתאבקים של המותג NXT עקב העלילות, שנבעו ביניהם במהלך התקופה עד לקיום האירוע בנוסף להיותו השני בסדרת אירועי Stand & Deliver. האירוע שודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. אירוע זה התקיים באותו היום של הלילה הראשון של אירוע הדגל, רסלמניה 38.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, דולף זיגלר ניצח את ברון ברייקר ושמר על אליפות ה-NXT. עוד ברשימת הקרבות, MSK (נאש קרטר ווס לי) ניצחו את אימפריום (פביאן אייכנר ומרסל ברטל) ואת האחים קריד (ג'וליוס קריד וברוטוס קריד) וזכו באליפות הזוגות של NXT, וקמרון גריימס ניצח את כרמלו הייס, סנטוס אסקובר, סולו סיקואה וגרייסון וולר בקרב סולם מחומש וזכה באליפות צפון אמריקה של NXT.
רקע
באפריל 2021, במהלך שבוע רסלמניה 37, ארגון ה-WWE קיים אירוע NXT TakeOver בן יומיים בשם NXT TakeOver: Stand & Deliver. בספטמבר 2021, המותג עבר שינוי, כאשר נקרא מעתה "NXT 2.0"; שינוי אשר התבטא בעיקר בחזרתו של המותג לחממת פיתוח עבור ה-WWE. כתוצאה מכך, החברה חדלה בקיום אירועי טייקאובר נוספים.
ב-24 בינואר 2022, נודע שסדרת אירועי NXT Stand & Deliver תמשיך להתקיים לאחר הכרזה שלפיה אירוע שני בסדרה יתקיים במהלך שבוע רסלמניה 38, צעד שהפך את Stand & Deliver לאירוע שנתי של NXT במהלך שבוע רסלמניה. האירוע Stand & Deliver נקבע להתקיים באמריקן איירליינס סנטר שבדאלאס, טקסס ב-2 באפריל 2022, באותו היום של הלילה הראשון של רסלמניה 38. משום כך, נקבע שהאירוע יחל מוקדם יותר, בשעות הצהריים לפי שעון ארצות הברית.
עלילות
האירוע כלל קרבות שנבעו מעלילות מתוסרטות שהתקיימו במהלך התוכנית NXT 2.0.
ב-15 במרץ בפרק של התוכנית NXT 2.0, תומאסו צ'אמפה הגיע לזירה על מנת להדריך את הקהל במה שהיה נראה עזיבת המותג. לפתע, טוני דיאנג'לו יצא ואיתגר את צ'אמפה לקרב בטענה שלפיה הוא רוצה להיות ה"דון של NXT". צ'אמפה הסכים להצעתו והשניים לחצו ידיים, לא לפני שדיאנג'לו תקף את צ'אמפה עם מכה מתחת לחגורה.
לאחר שניצחו את MSK (נאש קרטר ווס לי) כדי לזכות בטורניר הזוגות לזכר דאסטי רודס בפרק הספיישל NXT Vengeance Day, ניתנה לאחים קריד (ברוטוס קריד וג'וליוס קריד) ההזדמנות להתמודד על אליפות הזוגות של NXT מול אימפריום (פביאן אייכנר ומרסל ברטל) בפרק הספיישל Roadblock, שנערך ב-8 במרץ, לעומת זאת, הם הותקפו על ידי דמויות מסתוריות מאחורי הקלעים. MSK החליפו אותם בקרב האליפות, אך הקרב הסתיים בפסילה לאחר שהאחים קריד תקפו את שני הצמדים. שבוע לאחר מכן בתוכנית, האחים קריד דרשו לדעת את זהות התוקפים, MSK יצאו וטענו שהם לא תקפו אותם, אך מגיעה להם ההזדמנות להתמודד על אליפות הזוגות. אימפריום יצאו אל הזירה, תקפו את שני הצמדים ואף טענו שהם יגנו על אליפות הזוגות מול שני הצמדים מתוך חוסר פחד מאף אחד. לאחר מכן, הקרב הפך רשמי לאירוע Stand & Deliver.
ב-8 בפברואר בפרק של התוכנית NXT 2.0, נציג המותג Raw, דולף זיגלר ערך הופעת בכורה ב-NXT במהלך מעמד חתימת החוזה על קרב לאליפות ה-NXT בין האלוף, ברון ברייקר לסנטוס אסקובר. תומאסו צ'אמפה התערב גם הוא בקטע זה ותקף את זיגלר. ב-8 במרץ בפרק הספיישל Roadblock, ברייקר, צ'אמפה וזיגלר השתתפו בקרב משולש על אליפות ה-NXT, שבסופו זיגלר הצמיד את צ'אמפה לניצחון וזכה בתואר. לאחר שהגן בהצלחה על תואר זה מול אל. איי. נייט, ברייקר הגיע ואיתגר את זיגלר לקרב חוזר על אליפות ה-NXT באירוע Stand & Deliver, שאליו האחרון נענה בחיוב.
מופע מקדים
המופע המקדים הכיל קרב אחד בודד, ובו טוקסיק אטרקשן (ג'יג'י דולין וג'ייסי ג'יין) הגנו על אליפות זוגות הנשים של NXT מול דקוטה קאי וראקל גונזלס. וונדי צ'ו הגיעה למתחם הזירה עם כרית, כשהשליכה על פניה של דולין סודה כתומה. גונזלס ניצלה זאת לטובתה וביצעה על דולין את מהלך הקלוזליין. קאי הכתה את ג'יין במהלך בעיטת היאקוזה, כשלאחר מכן גונזלס ביצעה עליה את מהלך הסיום שלה, הצ'ינגונה בומב, שהספיק לה כדי להעניק לה ולקאי זכייה שנייה באליפות זוגות הנשים של NXT.
קרבות מקדימים
האירוע עצמו נפתח בקרב סולם מחומש על אליפות צפון אמריקה של NXT שבו כרמלו הייס (שלווה לקרב על ידי טריק ויליאמס) הגן על תוארו נגד קמרון גריימס, סנטוס אסקובר (שלווה לקרב על ידי חואקין ויילד, ראול מנדוזה ואלקטרה לופז), סולו סיקואה וגרייסון וולר (שלווה לקרב על ידי סאנגה). ברגעי הסיום של הקרב, אסקובר ביצע על הייס את מהלך הגאטבאסטר והפנטום דרייבר. גריימס הגיע משום מקום וביצע על אסקובר את מהלך ה-Cave-In, כשלאחר מכן הוא טיפס במעלה הסולם והסיר את האליפות מוו התלייה.
אז, טוני דיאנג'לו (שלווה לקרב על ידי AJ גלנטה) התמודד מול תומאסו צ'אמפה. ברגעי הסיום של הקרב, דיאנג'לו ביצע על צ'אמפה את מהלך ה-DDT על הריצפה החשופה מחוץ לזירה. לאחר מכן, הוא הכניס אותו בחזרה לזירה, בעט בראשו, בעיטה שהספיקה לו על מנת לנצח. לאחר הקרב, צ'אמפה כרע ברך במרכז הזירה בפני הקהל ועשה את דרכו אל מאחורי הקלעים. לפתע, מוזיקת הכניסה של טריפל H נוגנה, כשהאחרון חיבק את צ'אמפה כאות הערכה.
בקרב שבא לאחר מכן, אימפריום (פביאן אייכנר ומרסל ברטל) הגנו על אליפות הזוגות של NXT בקרב משולש נגד MSK (נאש קרטר ווס לי) והאחים קריד (ג'וליוס קריד וברוטוס קריד) (שלוו לקרב על ידי מלקולם ביוונס ואייבי נייל). בסיום, לי תפס את ברטל לאחר מהלך הפרנקנשטיינר, שבעקבותיו הוא נשלח אל קרטר, שביצע עליו את מהלך הפאוורבומב, מהלכים שהספיקו ל-MSK כדי לנצח בקרב ולזכות בחגורות האליפות בפעם השנייה בקריירה שלהם.
בקרב הרביעי, מנדי רוז הגנה על אליפות הנשים של NXT בקרב מרובע נגד קורה ג'ייד, איאו שיראי וקיי לי ריי. בסיום, שיראי ביצעה על ג'ייד את מהלך הסיום שלה, המונסולט. רוז הגיעה במהרה לזירה, בעטה בפניה של שיראי והצמידה אותה לניצחון, שהקנה לה הגנה מוצלחת על התואר.
בקרב הלפני אחרון, גונתר התמודד מול אל. איי. נייט. בסיום, גונתר ביצע על גבו של נייט את מהלך הספלאש מהחבל העליון ואז את מהלך הפאוורבומב, שהספיקו לו כדי להשיג את הניצחון בקרב.
הקרב המרכזי
בקרב המרכזי, דולף זיגלר (שלווה לקרב על ידי רוברט רוד) הגן על אליפות ה-NXT נגד ברון ברייקר. בסיום, זיגלר השליך את ברייקר לעמוד הזירה החשוף, אותו הוריד במהלך הקרב, כשלאחר מכן ביצע עליו את מהלך הסופרקיק, שהספיק לו כדי לשמור על התואר.
בני בן-מובחר
בני בן-מובחר (נולד בשנת 1957) הוא ראש המועצה האזורית מבואות החרמון.
ביוגרפיה
בן-מובחר גדל במושב שדה אליעזר. בעל תואר ראשון במנהל עסקים.
משנת 2002, מכהן במשך ארבע קדנציות כראש המועצה האזורית מבואות החרמון.
עד לבחירתו שימש במשך ארבע שנים כסגן וממלא מקום ראש המועצה.
במהלך כהונתו יזם בן-מובחר והוציא לפועל את הקמתו של המרכז הטיפולי לאוכלוסיות מיוחדות בגליל המזרחי. בשנת 2012 הוענק לבן-מובחר אות יקיר קרן שלם, על פועלו בתחום פיתוח שירותים לאנשים בעלי מוגבלות שכלית, התפתחותית ועל שילוב וקבלה של האוכלוסייה המיוחדת בקהילה.
בשנת 2019 נבחר בן-מובחר לתפקיד יו"ר אשכול רשויות גליל מזרחי. בתפקיד זה מוביל בן-מובחר את שיתופי הפעולה האזוריים בין 18 הרשויות השותפות באשכול, פיתוח כלכלי אזורי בתחום הפוד-טק, קידום מענים אזוריים טיפוליים ושיקומיים לאוכלוסייה עם מוגבלויות, מיזם חינוכי אזורי למצוינות במדעים וטכנולוגיה – גליליום ועוד.
חיים אישיים
בן-מובחר תושב שדה אליעזר. הוא נשוי למיכל, תא״ל (במיל׳), ראש חטיבת הסגל לשעבר באגף כוח האדם של צה״ל ובתו של חבר הכנסת לשעבר רענן נעים, ממייסדי המועצה. אב לשלושה.
ויקטור אלטו
ויקטור אלטו (באנגלית: Victor Eletu; נולד ב-1 באפריל 2005 בלאגוס שבניגריה) הוא כדורגלן ניגרי המשחק בעמדת הקשר האחורי במחלקת הנוער של מילאן.
קריירת מועדונים
אלטו גדל במחלקות הנוער של אקדמיית הנסיך קאזים, צ'דרטזה 1985 ומילאן. בחודש בדצמבר 2022 חתם על חוזה לשנתיים וחצי במילאן.
קריירה בינלאומית
נכלל בסגל נבחרת ניגריה עד גיל 20 לטורניר גביע העולם עד גיל 20 בשנת 2023.
החברה הגנאלוגית הלאומית
החברה הגנאלוגית הלאומית (באנגלית:National Genealogical Society, FGS ) הוא מוסד ללא כוונת רווח הפועל בארצות הברית. הארגון הוקם בשנת 1903 ומטה שלו נמצא בוירגיניה. החברה כוללת 10 אלף חברים
מטרות הארגון הם קידום יכולות גנאלוגיות, העלאת רמת מחקרים בתחום, הגדלת התעניינות בהיסטוריה משפחתית וכו'. הארגון מארגן תוכניות לימוד ומפרסם מאמרים בנושא. החל משנת 1912 מתפרסם National Genealogical Society Quarterly. כל שנה מתקיים כנס לאומי בתחום גנאלוגיה. בכנס שנערך בשנת 2012 השתתפו כ-2000 חוקרים והוקראו 150 הרצאות בנושאים שונים.
כחלק של הארגון פועלת יחידה לטכנולוגיה שמפתחת מודלים ותוכנות בתחום גנאלוגיה. אוסף הספרים של החברה כולל 20 אלף ספרים מקצועיים. לחוקרים בתחום גנאלוגיה מוענק "פרס רב מלקולם שטרן על מפעל חיים". הפרס מוענד לכל החוקרים בתחום ולא רק לחברה הארגון.
באוקטובר 2020 בתוך החברה התמזגה הפדרציה לחברות גניאולוגיות ומאז היא מהווה חלק של הארגון.
Fire (מערכת הפעלה)
Fire OS היא מערכת הפעלה ניידת המבוססת על פרויקט הקוד הפתוח של אנדרואיד ונוצרה על ידי אמזון עבור טאבלטי ה-Fire שלה, רמקולים חכמים Echo ומכשירי Fire TV. מערכת ההפעלה כוללת תוכנה קניינית, ממשק משתמש מותאם המתמקד בעיקר בצריכת תוכן, וקישור לתוכן הזמין מהשירותים של אמזון עצמה. אפליקציות ל-Fire OS מסופקות דרך ה-Amazon Appstore.
מאפיינים
Fire OS משתמשת בממשק משתמש מותאם אישית שנועד לקדם באופן בולט תוכן הזמין באמצעות שירותי אמזון, כגון Amazon Appstore, פריים וידאו, Amazon Music ו-Kindle Store. פונקציית החיפוש מאפשרת למשתמשים לחפש דרך ספריית התוכן המקומית שלהם או בחנויות של אמזון. בדומה לאנדרואיד, החלקה מהחלק העליון של המסך חושפת הגדרות והתראות מהירות. Fire OS מספקת גם אינטגרציה עם Goodreads, פייסבוק וטוויטר.
הרפתקאותיו של מייקל ויי: האסיר מתא 25
עלילה
מייקל ויי הוא נער עם תסמונת טורט ומעצמת-על חשמלית שפועל נואשות כדי להסתיר מהעולם את כוחו. יכולותיו מאפשרות לו לזעזע אנשים באמצעות מגע פיזי, בדומה לצלופח חשמלי. הוא מצליח להישאר לא בולט ו"רגיל" עד שהבריונים בתיכון, ג'ק, מיטשל ווייד, יתקפו אותו. מייקל מאבד שליטה ומזעזע אותם, מול המעודדת הפופולרית טיילור רידלי, מושא אהבתו של מייקל. מייקל דואג שטיילור לא תספר לכולם את מה שראתה, אך כשהיא מחפשת אותו בימים הקרובים מייקל מבין שיש לה גם יכולות חשמליות (יכולה לאתחל ולקרוא מחשבות). מייקל, טיילור ואוסטין, חברו הטוב הגאון של מייקל, יוצרים את האלקטרו-קלאן, מועדון קטן לאנשים בעלי יכולות חשמל ייחודיות. מייקל וטיילור מגלים ששניהם נולדו בבית החולים הכללי של פסדינה בקליפורניה תוך מספר ימים אחד מהשני, וכי תינוקות רבים שנולדו באותו זמן באותו בית חולים מתו באופן מסתורי. זמן קצר לאחר הגילוי הזה, שלושתם מבינים שמעקב אחר מייקל וטיילור על ידי ארגון סודי בשם אלג'ן, שאותו קישרו למותם המסתורי של התינוקות חמש עשרה שנים קודם לכן. גם מייקל וגם טיילור מקבלים מלגות מהאקדמיה אלגן, בית ספר יוקרתי בפסדינה, והם מפחדים. כאשר מייקל מספר לאמו על המלגה ביום הולדתו כמה ימים לאחר מכן, היא גאה ונרגשת, עד שהוא מזכיר את שם בית הספר. מבלי להסביר את עצמה, היא אומרת לו ולאוסתין לעזוב את פיצה מקס, המסעדה שבה הם אוכלים. בדרך לרכב, אדם מנסה לשדוד אותם. מייקל מזעזע אותו, וגבר נוסף מופיע בליווי שני בני נוער. האיש מזהה את עצמו כד"ר ג'יימס "ג'ים" האץ'. הוא יודע על היכולות של מייקל וטיילור. לבני הנוער איתו יש גם יכולות חשמליות מיוחדות. אחד הנערים, זאוס, מזעזע את אמו, והשנייה, נישל, מרוקנת את החשמל של מייקל עד שהוא מתעלף. מייקל מתעורר בבית חולים ואומרים לו שאמו נחטפה.
מייקל עושה עסקה עם ג'ק ווייד, שמסכימים להסיע את מייקל ואוסטין לפסדינה כדי להציל את גברת ויי וטיילור. כשהם מגיעים, מייקל והאחרים מנסים לשחרר את טיילור ללא הצלחה, אך בסופו של דבר נתפסים על ידי שומרי אלג'ן. ד"ר האץ חוקר את מייקל, ואז מציע לאפשר לו להצטרף לבית הספר. כדי להוכיח את נאמנותו, נאמר למייקל שהוא צריך לזעזע ולהרוג את וייד. הוא מסרב, ונשלח לתא 25 שם הוא מעונה. לאחר 26 ימים, מייקל משתחרר מתא 25 ומובא שוב לד"ר האץ', יחד עם אוסטין וטיילור. כחלק מהמניפולציה שלו עם מייקל, ד"ר האץ מצווה על זאוס להרוג את אוסטין וטיילור. מייקל מתגרה בזאוס וגורם לו לשחרר ברק גדול, שמייקל שולח אליו בחזרה, ומפיל אותו ארצה. בסופו של דבר, אוסטין וטיילור שורדים את הפיצוץ של זאוס. טיילור מחפשת בראשו של זאוס את זכרונותיו ומגלה שד"ר האץ הכניס לראשו אמונה שהוא רצח את משפחתו. זאוס מצטרף אל האלקטרו-קלאן, והם פורצים לתא של איאן, מקנה ואביגיל ומשחררים אותם. מתפתח קרב ממושך בין האלקטרו-קלאן לאלג'ן, דוקטור האץ ושאר הילדים הזוהרים. מייקל והאלקטרו-קלאן משתלטים על חדר הבקרה ומשחררים את שבויי האדם השמורים בבית הספר (כולל ג'ק ווייד), ואז משתלטים על השומרים שנותרו. נישל כמעט מביסה את האלקטרו-קלאן על ידי ניקוז החשמל שלהם, אבל מייקל מצליח לפגוע בה ולעצור אותה. ד"ר האץ בורח מהאקדמיה של אלג'ן במסוק עם רוב הזוהרים האחרים, מלבד גרייס שברחה ועברה לאלקטרו-קלאן.
לאחר שיצאו מהאקדמיה האלקטרו-קלאן, מלבד אביגיל, החליטו לנסוע לשחרר את גברת ויי. טיילור התקשרה להוריה, ולאחר מכן היא ומייקל התנשקו והפכו לזוג. לפתע נישל הפצועה קמה והחלה לפגוע בחברי האלקטרו-קלאן, ולאחר שמייקל חישמל אותה, היא הפסיקה, והחבורה הענישה אותה ושלחה אותה לעולם האמיתי, שם אין לה כוחות.
חוף אינגריד כריסטנסן
חוף אינגריד כריסטנסן (באנגלית: Ingrid Christensen Coast) הוא חוף ים במערב ארץ הנסיכה אליזבת, באנטארקטיקה.
חוף אינגריד כריסטנסן ממוקם ממזרח למדף הקרח אמרי בין ראש ג'נינגס לבין הקצה המערבי של מדף הקרח המערבי.
גילוי החוף
החוף התגלה על ידי קפטן קלאריוס מיקלסן, שהגיע באוניה תורשאן (Tórshavn) - כלי שיט נורווגי בבעלות ציד הלווייתנים לארס כריסטנסן.
ב-20 בפברואר 1935 ירד מיקלסן אל החוף - באזור גבעות וסטפולד.
מקור השם
מיקלסן קרא לחוף על שמה של אינגריד כריסטנסן, רעייתו של לארס כריסטנסן, שהפליגה עם בעלה, והייתה אחת הנשים הראשונות שהגיעו לאנטארקטיקה.
החלק הדרום - מערבי של החוף צולם בתצלומי אוויר שבוצעו על ידי צי ארצות הברית במסגרת מבצע קפיצה לגובה במרץ 1947.
מרטין קוב
מרטין קוב (באנגלית: Martin Kove; נולד ב-6 במרץ 1946) הוא שחקן קולנוע יהודי-אמריקאי.
שיחק בסרטים קראטה קיד, קראטה קיד 2, קראטה קיד 3, רמבו: משחק הדמים 2 ובסדרות קגני ולייסי וקוברה קאי.
ביוגרפיה
קוב נולד וגדל במשפחה יהודית בברוקלין. התגלה לראשונה בתחילת שנות ה-70 בסרט האימה "הבית האחרון משמאל" הראשון בקריירה של וס קרייבן ובסרט המרוצים האכזרי בהפקתו של רוג'ר קורמן "לוחמי הדרכים" בדמותו של המתחרה נירון הגיבור.
פרץ לתודעה העולמית בדרמה של ג'ון ג. אבילדסן "קראטה קיד" בתור ג'ון קריס המאסטר לקראטה של הנער ג'וני לורנס, קריס איש הכוחות האמריקאים המיוחדים לשעבר במלחמת וייטנאם מתגלה בסרט ההמשך כגזען עם טינה כלפי אסייתים. בנוסף שיחק בסרט השני בסדרת סרטי הפעולה "רמבו" ע"פ תסריטו של ג'יימס קמרון את אריקסון טייס מסוק ההצלה השנוא על ג'ון רמבו (סילבסטר סטאלון). קוב מוכר לציבור האמריקאי גם בזכות תפקידו בשבע עונות הדרמה המשטרתית המצליחה "קגני ולייסי" בתור הבלש משטרת ניו יורק ויקטור אייבסקי.
לקוב זוג תאומים מגרושתו ויויאן קוב.
פרנק ג'קסון (מושל איווה)
פרנק דאר ג'קסון (באנגלית: Frank Darr Jackson; ) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה ה-15 בשנים 1894–1896.
ראשית חייו
ב-1877 נשא ג'קסון לאישה את אנה ברוק, ילידת קנדה. לשניים נולדו ארבעה בנים.
קריירה פוליטית
ב-1882 נבחר ג'קסון כמזכיר הסנאט של איווה. ב-1884 הוא נבחר כמזכיר המדינה של איווה, תפקיד בו הוא כיהן שש שנים. בבחירות למשרת מושל איווה של 1893 הוא ניצח את המושל המכהן הוראס בויס, שניסה להתמודד על תקופת כהונה שלישית.
ג'קסון האמין בהגנת תעריפים. בנאום ההשבעה שלו הוא הכריז, "כדי לשמור על מדרג השכר האמריקאי בעתיד, על העם האמריקאי לקנות ולהשתמש בתוצרים של השכל והכוחות של הפועל והיצרן האמריקאי, ולא באלו של ארצות אחרות, אף על פי שמחיריהם עשויים להיות גבוהים קצת יותר... אותם מוצרים שמיוצרים במדינות זרות, שניתן לייצר בארצנו שלו, חייבים להיות מחוץ לתחרות מול שוק העבודה האמריקאי. מדינה זו יכולה לצרוך את המוצרים שמייצר הפועל האמריקאי, אך היא לא יכולה לצרוך את המוצרים שמייצרים הפועל האמריקאי והפועל הזר כאחד".
ב-1894 חצה "הצבא התעשייתי של קלי", חלק מ"צבא קוקסי", את איווה בדרכו לוושינגטון הבירה, כדי למחות על המחסור במקומות עבודה. ג'קסון שלח את המשמר הלאומי כדי לשמור על הסדר. המפגינים השתלטו על רכבות במדינות המערב, וחברות הרכבות ביקשו מג'קסון שיגן עליהן. בהכריזו שתפקידו הוא "למנוע את נחיתתם של עולי הרגל על אדמת איווה", ושבכוחות הצבאיים צריך להיעשות שימוש כדי לשמור על הסדר, יצא ג'קסון על רכבת מיוחדת לעיר קונסיל בלאפס כדי להתמודד עם הבעיה. פעולתו של ג'קסון הייתה שנויה במחלוקת, שכן רבים מתושבי איווה אהדו את מטרתם של המפגינים. בסופו של דבר עבר הצבא של קלי דרך המדינה ללא שהתרחשו תקריות אלימות.
שנותיו האחרונות
פרנק ג'קסון נפטר ברדלנדז, קליפורניה ב-16 בנובמבר 1938 ונטמן בבית הקברות הילסייד שבעיר.
ניסאן 300C
ניסאן 300C (באנגלית: Nissan 300C) היא מכונית סלון, אשר יוצרה על ידי יצרנית הרכב היפנית ניסאן בין השנים 1984–1987 ביפן.
טורין טורמבר
טורין טורמבר (ידוע גם כטורין טורמבר, שר נרגותרונד) הוא דמות בדיונית המופיעה בספריו (ילדי הורין במיוחד) של ג'.ר.ר. טולקין. לוחם גדול ומצביא שחי ופעל בארצות בלריאנד לקראת סוף העידן הראשון.
דמותו של טורין בין היתר מבוססת על קולרבו, דמות מהקאלוואלה, האפוס הלאומי של פינלנד ממנה הושפע מאוד טולקין.
רקע
לקראת סוף העידן הראשון, בצפון מערב הארץ התיכונה, ניטשה מלחמה מרה בין שר האופל מורגות' היושב באנגבנד לבין העלפים והאדין. לעיתים השתתפו בקרבות גם הנאוגרים.
מורגות' שאף לשלוט בכל העולם. את האורקים והמפלצות ובני האדם הזדוניים הוא שיסה בעלפים ובאנשי האדין שסירבו להכיר בשלטונו.
באותה התקופה היו העלפים רבים וחזקים מאוד ומקומות יישוביהם ומצודותיהם הקיפו את ארצו של שר האופל ומנעו ממשרתיו את השלטון והמעבר בארצות הרחבות שמעבר להם. אז ביקש מיד'רוס בן פאנור - אחד ממנהיגי הנולדור, לכרות ברית בין כל העמים יושבי צפון מערב הארץ התיכונה על מנת להדביר את שר האופל אחת ולתמיד.
ויהי היום ובצפון נקבצו צבאות רבים. הנולדור והסינדר נקהלו ועמם בני האדין והגמדאים ועוד בני אדם שבאו מן המזרח והצטרפו לצבאם. הקרב שהחל לאחר מכן נקרא נירנית ארנוידיאד שמשמעותו "קרב הדמעות לאין מספר". באמצע הקרב ערקו חלק מבני המזרח והתנפלו על אנשי הברית מעורפם. מספר ימים נלחמו אנשי הברית בצבאות מורגות, עד שניגפו לפניהם בצורה מוחצת. רוב היוצאים למלחמה נספו בה ולארצותיהם כמעט ולא שב איש.
אחת מן הדמויות הבולטות בקרב זה היה הורין בן גלדור שר דור לומין. הורין היה מנהיג אנשי הדור, העם הגדול ביותר משלושת עממי האדין. הורין שנחשב לאחד הלוחמים הגדולים ביותר מגזע האדם בכל ההיסטוריה, יצא למלחמה בשירותו של פינגון מלך הנולדור. לאחר התבוסה המוחלטת במלחמה, עמדו אחרונים הורין ואנשיו וחיפו על נסיגתם של אנשי גונדולין. הורין היה האחרון שנותר על רגליו מכל צבא ברית מידרוס ולאחר שקטל טרולים ואורקים רבים, נתפס לבסוף על ידי גותמוג שר הבלרוגים והובא כשבוי לפני מורגות'. מורגות' ניסה לשכנע את הורין לגלות לו לאן נסוגו אנשי גונדולין, אך הורין השבוי עמד איתן ולעג לו. לכן כפת מורגות' את הורין וקילל אותו ואת כל בני ביתו לגורל אומלל, שלא ימותו עד שיסבלו רבות.
ילדותו של טורין
טורין נולד בדור לומין לאביו הורין תליון ולאמו מורוון אלדוון שהיו שליטי דור לומין ומנהיגי בני האדם שבארץ ההיא. טורין ירש מאמו את מזגה חמור הסבר, המופנם והגאה, את יפי תוארה, את גון עורה החיוור ועיניה האפורות ואת צבע השיער הכהה. בעודו ילד רך אהב טורין להשגיח על אחותו הפעוטה אורוון, אך מגפה שתקפה את הצפון הפילה את שניהם למשכב. כשקם טורין והחלים, נודע לו שאחותו מתה במגפה ואמו נעצבה עוד יותר. בהיותו בן תשע שנים יצא אביו אל קרב הנירנית, משם לא שב אל אשתו ההרה. לאחר הנירנית שטפו בני המזרח אנשי מורגות' את ארץ דור לומין ושיעבדו את הנשים, הזקנים והילדים שנותרו בלא מגן. לזמן מה עוד פחדו בני המזרח להניח את ידיהם על גבירת דור לומין ובינתיים שמרה מורוון את טורין בסביבות ביתה למען ביטחונו.
בדוריאת
כשהמצב נעשה מסוכן וחמור יותר, שלחה מורוון את טורין אל הממלכה השמורה דוריאת, שם נישאה בת המלך לקרוב משפחתה. מורוון קיוותה שקרבת המשפחה תגרום למלך לקבל את בנה וכך ינצל מסכנות הצפון. תינגול מלך דוריאת הגדיל לעשות מכל תקוותיה ואימץ את טורין לבן לכבוד הורין האיתן ומעשי הגבורה שביצע במלחמה. בדוריאת גדל טורין כנסיך עלפים ורכש השכלה ואומנויות שונות כראוי לבן המלך. אז גם שמע כי לאחר צאתו ילדה אמו בת נוספת וקראה את שמה ניינור- שפשרו אבל. משהגיע לגיל נעורים, נלווה אל בלג קותליון - ראש מצביאי המלך לסיורים וקרבות בגבולות הממלכה. שם נלחמו באורקים ומשרתי מורגות שאחרי הנירנית הסתובבו וסיירו ברחבי בלריאנד באין עוצר בידם. כך התחזק טורין והפך ללוחם מיומן וקטלני.
ניתן
הכבוד שזכה לו טורין כבנו המאומץ של המלך וכלוחם בשירות הממלכה, העלה את קנאתו וצרות עינו של סירוס מיועצי המלך תינגול. סירוס התגרה בטורין בלי הרף והדברים הידרדרו לידי כך שיום אחד כשיצא טורין מבית המלך אל הספר, ארב לו סירוס וביקש להמיתו. טורין התגבר בקלות על סירוס וכדי ללמד אותו לקח הפחיד אותו ורדף אותו ביער. סירוס שחשב שהנה בא קיצו, נמלט בפחד עד שנפל מראש צוק ומת. המולת המרדף הביאה למקום את מבלונג ואנשיו. היות שכל אשר ראו היה מרדפו של טורין אחרי סירוס עד מותו של האחרון, הם תלו את האשם בטורין ודרשו ממנו לבוא למשפט המלך. גאוותו של טורין לא הניחה לו להצטדק ולספר כיצד הכל התרחש מתחילה. הוא סירב לבוא איתם והסתלק אל אזורי הפרא שמחוץ לדוריאת.
בדוריאת ישב המלך תינגול וחקר בחומרה את המעשה, אך לבסוף הכל נתגלה והמלך הכריז על טורין כחף מכל אשמה ואפילו אמר שאולי הוא - המלך, צריך להתנצל בפני טורין על שיועץ המלך התנכל לו כך. אבל טורין לא היה שם כדי לשמוע ואיש לא ידע היכן הוא. בלג קותליון יצא בשליחות המלך לבקש את טורין באזורי הפרא המסוכנים, לשם כך קיבל מן המלך חרב חזקה ומיוחדת בשם "אנגלכל".
בינתיים הצטרף טורין לכנופיה של פורעי חוק וכינה את עצמו בשם ניתן שפשרו "הקורבן לעוול". עם הזמן נעשה טורין ראש הכנופיה. אז מצא אותו בלג וביקש להשיבו אל דוריאת. טורין סירב והמשיך להנהיג את כנופיית פורעי החוק ולבסוף הצטרף אליו בלג. בהנהגתם הפכה הכנופיה לצבא קטן של אנשים שלחמו במורגות' ומשרתיו, עד שגילה מורגות' כי שם הוא בן הורין. עקב מעשה בגידה הוסגר מחבואו של טורין והאויב בא עליו ועל אנשים בשנתם. הלחימה הייתה מרה אך הסתיימה בתבוסתם של טורין ואנשיו. טורין נלקח בשבי ואנשים הומתו כמעט כולם. בלג שרדף אחרי האורקים חילץ את טורין בחשכה, אך טורין שידע עינויים רבים בימים שלפני כן, חשב ששוב באים לענותו. הוא נלחם בבלג והרגו. לאחר שגילה את מה שקרה, נפל צער גדול על טורין. הוא קבר את בלג עם קשתו הגדולה, אך לקח לעצמו את החרב אנגלכל על מנת לנקום בעזרתה באנשי מורגות.
מורמגיל
בנרגותרונד הצטרף טורין אל החיילים ושומרי הגבולות. החרב אנגלכל חושלה למענו מחדש והוא קרא את שמה "גורתנג". גבורתו של טורין בקרב העלתה את קרנו בעיני המלך ואנשי נרגותרונד, עד שנעשה מצביא נרגותרונד ויושב מועצת המלך. שם גם התאהבה בו בת המלך פינדוילס, אך הוא ראה בה כידידה ואחות ולא ידע שהיא מאוהבת בו. בהשראת טורין עברו אנשי נרגותרונד מלחימה זהירה ומארבים לקרבות אמיצים של פנים מול פנים, את טורין הם כינו "מורמגיל" - החרב השחורה, ובטחו בו שינצח כל יריב.
לאחר זמן מה שבו הביס שוב ושוב המורמגיל את האורקים, גילה מורגות' שזהו טורין בן הורין. אז שלח מורגות' את גלאורונג אבי הדרקונים בראש צבא אורקים, על מנת לחסל את ממלכת נרגותרונד. אנשי נרגותרונד יצאו למלחמה ובראשם יצא מורמגיל, אך האויב היה רב מדי ועם האורקים היה דרקון גדול ונורא. צבא נרגותרונד נחל תבוסה מוחלטת והאורקים נהרו אל היכלי נרגותרונד, לשעבד את הנשים והילדים ולקחת אותם בשבי. טורין שנחפז בחזרה משדה הקרב אל נרגותרונד על מנת להציל את פינדוילס, נתקל בדרקון והתמודד עמו בדברים. הדרקון הפיל עליו כשף שהקפיא אותו לזמן מה בעוד פינדוילס זועקת אליו כשגוררים אותה אל השבי. גלאורונג לגלג על טורין החי לו כנסיך בממלכות העלפים דוריאת ונרגותרונד ושוכח מאמו ומאחותו שחיות כקבצניות נטושות ומוקפות אויבים בבית ילדותו. טורין התנער מקפאונו ונחפז צפונה אל דור לומין על מנת למצוא את אמו ואחותו ולסייע להן. בדור לומין שמע טורין כי מזה שנים אמו ואחותו עברו בביטחון מדור לומין אל דוריאת. המעבר הבטוח התאפשר בזכות כוחו של המורמגיל שהדף באותה עת את כוחות מורגות'.
אז נעור טורין לחלוטין מכשפי הדרקון והאמת המרה נחתה עליו בכל כובד משקלה. אז נזכר בפינדוילס ונחפז אל היערות שסביב נרגותרונד לחפש מה עלה בגורלה ואולי יצליח להציל אותה. ביער נתקל טורין בקבוצת אנשים שעמדו על נפשם מפני כנופיה של אורקים, הוא התנפל על האורקים ועזר לאנשי היער להביס אותם. התברר שהיער הוא יער ברתיל ואלה הם סיירים אנשי הלדין יושבי אפל ברנדיר שבעבי היער, שהיו יוצאים לארוב לאורקים ולהרחיק אותם ממשכנות בני עמם שבעומק היער. הסיירים סיפרו לטורין כי ניסו להציל את הנשים השבויות מנרגותרונד, אך כשהתנפלו על האורקים, הרגו אלה את השבויות תחילה ואת פינדוילס הצמידו בכידון לעץ. מילותיה האחרונות היו: אמרו למורמגיל כי כאן היא פינדוילס. לכן קברו אותה אנשי היער באותו מקום וערמו תל על קברה. טורין הלך אל קברה והתאבל עליה, אז הצטרף לקהילת אנשי היער.
טורמבר
בהצטרפו אל אנשי היער, ניסה טורין להסתתר מגורלו ומקללת מורגות' והזדהה בפניהם בשם "טורמבר" שפשרו: שר הגורל המר. אנשי היער קיבלו אותו אליהם ואהבו אותו, אך מנהיגם ברנדיר הפיסח, לא אהב אותו כמו השאר.
בינתיים הגיעה השמועה אל דוריאת על נפילת נרגותרונד ותבוסתו של מורמגיל. עוד נשמע בדוריאת כי הדרקון כינה את המורמגיל בשם "בן הורין". אז נדאגה מורוון ויצאה מדוריאת לבקש את בנה חרף עצתם של מלך ומלכת דוריאת. כדי לשמור עליה באזורי הפרא, שלח אחריה המלך את מבלונג כבד היד ועמו עוד אנשים. עמם הלכה בתחפושת כאחד מהם, ניינור בת הורין.
משהתקרבו מורוון ומלוויה לנרגותרונד, הרגיש בבואם הדרקון שבחר בנרגותרונד כמאורתו. אז יצא גלאורונג לקראתם והפיצם לכל עבר. כך נתקל גלאורונג בניינור ובמבט עיניו הפיל עליה כשף של שכחה גמורה. לאחר זמן מה התעוררה ניינור והחלה מסתובבת ביערות כילדה קטנה. היא לא ידעה דבר ולא זכרה דבר. טורין שיצא מפעם לפעם עם סיירי היער לארוב לאורקים ולהילחם בהם, ראה בלילה גשום דמות עלמה שרועה על תל הקבורה של פינדוילס. הוא הרים אותה בזרועותיו ונשא אותה אל אפל ברנדיר. מששאל אותה לשמה, לא ידעה לענות לו ובכתה, אז כינה אותה טורין בשם "ניניאל" שפשרו: עלמת הדמעות. וכך נקראה מאז.
ברנדיר הפיסח שהיה לו ידע ברפואה, טיפל בניניאל עד שהבריאה. היא קמה ממיטתה ואנשי היער לימדו אותה לדבר והיא חייתה ביניהם. ברנדיר התאהב בה אך היא נתנה את ליבה לטורמבר, שכן דימתה בעמקי ליבה שהוא הדבר אשר ביקשה זמן רב. לאחר זמן נישאו טורמבר וניניאל ואנשי היער שמחו בנישואיהם שמחה גדולה, למעט ברנדיר הפיסח. לאחר מכן הרתה ניניאל ונעשתה עצובה, אז הגיעו שמועות רעות אל משכנם של אנשי היער - כנופיות גדולות של אורקים נקבצו עליהם להתקיפם. טורמבר חגר את חרבו והנהיג את אנשי היער בקרב עד שניצחו את האורקים ניצחון גדול. אך גלאורונג שמע על החרב השחורה ושוב גילה היכן שוכן בן הורין.
רועץ גלאורונג
גלאורונג יצא מנרגותרונד לכיוון יער ברתיל כשהוא מתווה את שבילו באש ועשן. טורין יצא לפוגשו והחליט לארוב לו במקום ששמו קבד אן ארס ופשרו: קפיצת האייל. באותו מקום עבר הנהר בנקיק עמוד בין שני צוקים, והאייל הנמלט מרודפיו היה מדלג מעליו בקפיצה אחת. כאשר גלאורונג קפץ מצד לצד, ארב לו טורין על צלע המצוק, טיפס למעלה ונעץ בו את גורתנג עד הניצב. גלאורונג זינק הלאה בייסורים ועיוותי גסיסה וטורין נחפז אחריו להשיב לעצמו את חרבו. טורין השיב לעצמו את חרבו, אך הדרקון שוב התמודד עמו בדברים, מששלף טורין את חרבו מבטן הדרקון, ניתז ארס על ידו. מכוות הארס, צחנת הדרקון ועמל הקרב הפילו עילפון על טורין והוא קרס לצד הדרקון הגוסס.
בלב היער ישבה ניניאל ודאגה לטורמבר. אז יצאה ניניאל בעקבות בעלה כי לא יכלה לשאת את חוסר הידיעה מה עולה בגורלו. אחרי ניניאל צלע ברנדיר המאוהב שביקש להגן עליה באיזו דרך שיוכל. ניניאל הגיעה אל מקום גסיסתו של הדרקון, במקום בו שכב טורין כמת. אז דיבר הדרקון בפעם האחרונה, שבר את כשף השכחה שלה ולעג לה על שנישאה לאחיה והרתה לו. מגודל הזוועה פנתה ניינור ניניאל הצידה וקפצה אל מותה מעל קבד אן ארס. במר נפשו חזר ברנדיר אל אנשי היער ובישר להם כי מת הדרקון אך מת גם טורמבר ומתה ניניאל, כי התברר לבסוף ששניהם היו אחים, בני הורין איש דור לומין. אנשי היער סירבו להאמין לו והחלו לצעוד לעבר מקום מותו של הדרקון. בדרכם פגשו את טורין טורמבר שנעור מעלפונו עם מות הדרקון וביקש לשוב הביתה אל רעייתו. אז אמר לו ברנדיר כי מתה אשתו והטיח בו את דברי גלאורונג. טורין סירב להאמין כי חשב שאחותו שוכנת בטוחה בדוריאת ושוב ראה איך קללת מורגות' משיגה אותו, הוא שלף את חרבו ורצח את ברנדיר.
בכאב גדול רץ טורין ביער, מקלל את גורלו ואת כל העולם, מוסיף לשנן לעצמו שאחותו עודנה בדוריאת. אז כשעבר ליד תל הקבורה של פינדוילס, פגש במבלונג ואנשי דוריאת. מבלונג סיפר לו כי אחותו באה לבקשו ואבדה באזור, אז ידע טורין כי אמת דיבר הדרקון ואמת דיבר ברנדיר. הוא פנה אל המקום שבו קפצה אחותו אל מותה וביקש את נפשו למות. אך בראותו את עצמו כרוצח, לא רצה לטמא את מקום מותה בדמו, לכן קבע את גורתנג בקרקע ונפל עליה. מבלונג ואנשים הגיעו למקום מיד והתאבלו עליו ועל אחותו. אז קברו את טורין עם חרבו וחרטו על המצבה את המילים הבאות: טורין טורמבר דגניר גלאורונגה (טורין טורמבר רועץ גלאורונג). ומתחת כתבו: ניינור ניניאל. ...אבל היא לא הייתה שם, ולעולם לא נודע לאן נישאה גופתה במי הנהר.
וס מורגן
וסלי נתן "וס" מורגן (באנגלית: Westley Nathan "Wes" Morgan; נולד ב-21 בינואר 1984) הוא כדורגלן עבר אנגלי-ג'מייקני ששיחק בעמדת הבלם.
קריירת מועדונים
מורגן התחיל את הקריירה שלו במחלקות הנוער של נוטס קאונטי ובדנקריק ובגיל 17 הגיע לזו של נוטינגהאם פורסט. בקיץ קידנמינסטר הארירס על מנת לצבור משחק. ב-12 באוגוסט 2003 ערך את הופעת הבכורה שלו בקבוצה הבוגרת נגד פורט ואלה. עונה לאחר מכן הפך לשחקן קבוע בהרכב הקבוצה. באוקטובר ערך את ההופעה ה-400 שלו במועדון בה הוא גם קיבל את סרט הקפטן.
ב-30 בינואר 2012 חתם בלסטר סיטי ולקראת סיום העונה הפך לקפטן הקבוצה. בעונת עלה עם המועדון לפרמייר ליג לראשונה מזה 10 שנים. ב-21 במרץ 2015 הבקיע את שער הבכורה שלו בלסטר בהפסד 3–4 לטוטנהאם הוטספר. בעונת 2015/2016 מורגן היה שותף לזכייה הראשונה של המועדון באליפות אנגליה. מורגן, הפך לשחקן השלישי בתולדות הפרמייר ליג שמשלים דקות משחק מלאות לאורך כל העונה אחרי גארי פליסטר וג'ון טרי. בנוסף, הוא נכלל בנבחרת העונה בפרמייר ליג ביחד עם חבריו לקבוצה אנגולו קאנטה, ריאד מחרז וג'יימי ורדי. ב-14 במרץ 2017 מורגן הבקיע בניצחון 0–2 נגד סביליה במסגרת ליגת האלופות ובזכות השער הפך לג'מייקני הראשון שמבקיע במפעל.
קריירה בינלאומית
מורגן זומן לסגל נבחרת ג'מייקה ב-1 בספטמבר 2013 וכעבור 6 ימים ערך את הופעת הבכורה שלו בנבחרת במשחק נגד. ב-9 בספטמבר 2014 ענד לראשונה את סרט הקפטן. מורגן השתתף עם הנבחרת בגביע הזהב 2015 (בו הגיעה ג'מייקה לגמר), קופה אמריקה 2015 וקופה אמריקה 2016.
מיכאל אוחנה
מיכאל אוחנה (נולד ב-4 באוקטובר 1995) הוא כדורגלן ישראלי המשחק בעמדת הקשר ההתקפי במ.ס אשדוד.
קריירה
אוחנה שיחק במחלקות הנוער של הפועל ירושלים, בית"ר ירושלים ומכבי תל אביב, ובגיל 16 עבר לקבוצת הנוער של מועדון ספורט אשדוד. ב-7 באוגוסט 2012 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 0–4 להפועל רמת גן במסגרת גביע הטוטו. ב-22 בדצמבר 2012 ערך את הופעת הבכורה שלו בליגת העל, כשנכנס כמחליף בהפסד 1–2 לבני סכנין. עד תום העונה ערך בסך הכל ארבע הופעות בליגת העל, ובעונה שלאחר מכן ערך חמש הופעות, כאשר המשיך לשחק במקביל בקבוצת הנוער.
בעונת 2014/2015 הפך לשחקן הרכב פותח בהרכב הקבוצה, וערך 31 הופעות בליגת העל. ב-10 בינואר 2015 הבקיע את שער הבכורה שלו בקריירה, בתיקו 3–3 נגד בית"ר ירושלים, ובסך הכל כבש שני שערי ליגה בעונה זו, אשר בסופה ירד עם הקבוצה לליגה הלאומית. בעונת 2015/2016 כבש שני שערים וסייע לקבוצה לסיים במקום הראשון בליגה הלאומית ולעלות בחזרה לליגת העל. באותה עונה הגיע עם הקבוצה לגמר גביע הטוטו לליגה הלאומית, בו הפסידה להפועל אשקלון.
ב-7 בספטמבר 2016 חתם אוחנה באלופת המדינה הפועל באר שבע, ששילמה עבורו 4.5 מיליון ש"ח ו-50% מסכום העברתו הבאה, וכן העבירה לאשדוד את דן ביטון בהשאלה לשנתיים. ב-10 בספטמבר ערך אוחנה את הופעת הבכורה שלו בהפועל באר שבע, כאשר פתח בהרכב בניצחון 3–0 על בני סכנין באצטדיון טרנר. ב-15 באוקטובר כבש את שער הבכורה שלו במדי הקבוצה, בניצחון 5–0 על מכבי פתח תקווה. ב-28 בדצמבר זכה אוחנה עם הקבוצה בגביע הטוטו לאחר ניצחון 4–1 מול עירוני קריית שמונה במשחק הגמר. ב-16 בפברואר 2017 ערך אוחנה את הופעת הבכורה שלו במסגרת אירופית, כאשר נכנס למשחק כמחליף בדקה ה-67 נגד קבוצת בשיקטש במסגרת שלב 32 האחרונות בליגה האירופית. בסך הכל ערך 31 הופעות ליגה בעונתו הראשונה בהפועל באר שבע, בהן כבש חמישה שערים, ובתום העונה זכה עם הקבוצה באליפות. ב-8 באוגוסט 2017 זכה עם הקבוצה בתואר אלוף האלופים, לאחר שנכנס כמחליף בניצחון 4–2 על מחזיקת הגביע בני יהודה. בעונת 2017/2018 שותף ב-15 משחקי ליגה וכבש שער אחד, ובסופה זכה עם הקבוצה שוב באליפות, אך לקראת תום העונה נפצע וחזר לשחק רק במרץ 2019.
ב-25 ביוני 2019 חתם אוחנה בבית"ר ירושלים, ששילמה להפועל באר שבע 1.6 מיליון אירו בנוסף ל-50% מסכום העברתו העתידית. ב-28 ביולי 2019 ערך את הופעת הבכורה שלו במועדון, במשחק מול סקציה נס ציונה במסגרת גביע הטוטו, ושלושה ימים לאחר מכן כבש את שערו הראשון במדי בית"ר ירושלים, במשחק מול הפועל רעננה בגביע הטוטו. ב-18 באוגוסט 2019 נפצע בברכו במשחק מול הפועל באר שבע בחצי גמר גביע הטוטו, ונדרש לתקופת החלמה ארוכה. ב-8 בספטמבר 2020 חזר לשחק.
ב-10 באוגוסט 2022 חתם לעונה אחת במכבי נתניה.
ב-12 בינואר 2023 חתם במועדון ספורט אשדוד.
חיים אישיים
מיכאל אוחנה גדל והתחנך בירושלים ולמד בתיכון ליד"ה. סבו הוא אחיו הבכור של שוער העבר והמאמן יוסי מזרחי.
בניין המשרדים של בית הנבחרים קנון
בניין המשרדים של בית הנבחרים קנון או בניין המשרדים של בית הנבחרים קאנון (באנגלית: Cannon House Office Building), המכונה לעיתים קרובות "בניין המשרדים הישן של בית הנבחרים" (the Old House Office Building), וזאת מאחר שהקמת הבניין הושלמה בשנת 1908, הוא בניין המשרדים הוותיק ביותר של בית הנבחרים של ארצות הברית.
הבניין נבנה בסגנון אדריכלות בוז-אר.
הבניין ממוקם דרומית לקפיטול של וגובל בשדרת העצמאות, רחוב פירסט (First Street), שדרות ניו ג'רזי (New Jersey Avenue), ורחוב C (C Street) באזור דרום מזרח של העיר וושינגטון בירת ארצות הברית.
בשנת 1962 (בחוק Public Law 87–453) ניתן לו שמו הנוכחי של הבניין - על שמו של יושב ראש בית הנבחרים לשעבר ג'וזף גרני קנון.
היסטוריה
בנייני המשרדים הראשונים של הקונגרס של ארצות הרבית הוקמו מיד לאחר תחילת המאה העשרים כדי להקל על הצפיפות בבניין הקפיטול. קודם להקמת בנייני המשרדים, חברי קונגרס שרצו שטחי משרדים נאלצו לשכור מגורים או לשאול שטחים בחדרי ועדות. במרץ 1901 אישר הקונגרס לאדריכל הקפיטול באותה עת, אדוארד קלארק לערוך תוכניות לבנייני משרדים חסינים אש הן עבור בית הנבחרים והן עבור הסנאט, והנחה שמבנים יהיו צמודים לבניין הקפיטול. במרץ 1903 אושרה רכישת מגרשים ובניית המבנים. באפריל 1904 נשכר משרד האדריכלים הידוע מהעיר ניו יורק קארייר והייסטינגס. האדריכל תומאס הייסטינגס היה אחראי על פרויקט בניין המשרדים של בית הנבחרים, וג'ון קארייר היה אחראי על הקמת בניין משרדים כמעט זהה עבור הסנאט של ארצות הברית (זה בניין המשרדים של הסנאט ראסל). המבנים תוכננו בסגנון הבוז-אר (והיו מאופקים ביחס לייתר בנייני הקפיטול הנאו-קלאסיים).
הנשיא טדי רוזוולט הניח את אבן הפינה לבניין ב-14 באפריל 1906. קהל רב נאסף לשמוע את נאומו.
הבניין אוכלס בדצמבר 1907. אולם בשנת 1913, הבית נדרשו שטחי משרדים נוספים, וחמישים ואחד חדרים נוספו למבנה המקורי על ידי הגבהת הגג ובניית קומה חמישית (שאינה נראית מחוץ למבנה, וניתן לראותה רק מחצר המבנה הפנימית).
בעת השלמת בנייתו היו 397 משרדים וארבעה עשר חדרי ועדות בבניין, שיפוץ 1932 הביא לכך שהבניין חולק ל-85 סוויטות של שני חדרים או שלושה חדרים, 10 חדרים יחידים ו-23 חדרי ועדות.
ארכיטקטורה
מבחינה ארכיטקטונית, חזית המבנה מורכבת מבסיס מבנה שהוא מעוצב בפשטות ומעליו אכסדרת עמודים עם אנטבלטורה שמעליה מעקה. לחזית המבנה הפונה לבניין הקפיטול (הבנוי בסגנון נאו-קלאסי), פונים שלושים וארבעה עמודים בסגנון דורי הפונים לקפיטול וכן הפילסטרים בצידי הבניין, נבנו בהשראת אכסנדרת העמודים של ארמון הלובר בפריס. בניין קנון מחופה בחזיתות שיש ואבן גיר (אבן בבסיס המבנה, ושיש בחלק האכסדרה); ואילו בבניין ראסל (הן הבסיס והן האכסדרה) מחופה באבן גרניט אפורה.
המבנה היה מודרני לתקופתו, וכלל בתחילה כגון מערכות אוורור ומיזוג אוויר, מערכת חימום מרכזית (אדים), שירותים צמודים למשרדים ובהם מים זורמים חמים וקרים וכן ברזי מי קרח, טלפונים וחשמל (כל אלה לא היו מקובלים בבנייני משרדים בעת שנבנה הבניין).
הן בניין קנון והן בניין ראסל מחוברים לקפיטול במעברים תת-קרקעיים.
הרוטונדה של המבנה כוללת 18 עמודים בסגנון קורינתי תומכים אנטבלטורה שמעליה כיפה מפוארת שבמרכזה אוקולוס המאיר את הרוטונדה באור טבעי. גרמי מדרגות משיש תאומים מובילים מהרוטונדה לחדר ועידות מרשים עבור מפלגות, המעוטר בפילאסטרים קורינתיים, אנטבלטורה ותקרה מעוטרת בפאר קב.
מנהרת קנון
מנהרת קנון מחברת בין בניין קנון לבניין הקפיטול. המנהרה מקושטת ביצירות אמנות שמצוירות במסגרת תחרות האמנות השנתית של הקונגרס לתלמידי תיכון.
מנהרה נוספת מקשרת את המבנה לבניין המשרדים של בית הנבחרים לונגוורת'. בניגוד למנהרות מהקפיטול לבנייני משרדי הסנאט ומנהרת רייבורן, במנהרת קנון אין קו רכבת תחתית והיא מיועדת להולכי רגל. מנהרה אחרת מקשרת את בניין קנון לבניין על שם ג'יימס מדיסון, המשמש את ספריית הקונגרס.
שיפוץ המבנה
בינואר 2015 החל שיפוץ נרחב של בניין קנון.
השיפוץ שצפוי להימשך עשר שנים, בעלות של 752.7 מיליון דולר.
השיפוץ כולל שיפוץ פנימי וחיצוני של המבנה ש-
בית טרזין
בית טֶרֶזין הוא מוזיאון ואתר הנצחה השוכן בקיבוץ גבעת חיים איחוד. המוזיאון נוסד במטרה להנציח את זכרם של אסירי גטו טרזיינשטט, שנספו בשואה. בנוסף למוזיאון, יש בבית טרזין ארכיון ואולם תצוגה של יצירות אמני הגטו על שם יעקב אדלשטיין. בית טרזין מנוהל על ידי עמותת "קרן להנצחת זכר חללי גטו טרזין", הפועלת במטרה לקיים את פעילות המוזיאון והארכיון הצמוד לו, לקיים את המרכז החינוכי לתלמידים ומבקרים ולקיים קשר בין ניצולי הגטו בארץ ובעולם ודורות ההמשך.
בית טרזין הוא מוזיאון מוכר על ידי משרד התרבות והספורט.
גטו טרזין
טֶרֶזִין היה מחנה ריכוז ליהודי הפרוטקטורט של בוהמיה ומוראביה וליהודי מרכז אירופה ומערבה בזמן הכיבוש הנאצי במהלך מלחמת העולם השנייה. המקום כונה על ידי השלטונות הנאציים גטו, במסגרת ניסיונם לשוות למקום תדמית ייצוגית שונה. כ-90% מהאסירים היהודים בטרזיינשטט נרצחו על ידי הנאצים. מתוך 160,000 אסירים יהודים שנשלחו למחנה, נותרו במחנה בסוף המלחמה 19,000 בני אדם.
מוזיאון בית טרזין
היוזמה להקמת מוזיאון "בית טרזין" הייתה של "הקרן להנצחת חללי גטו טרזין", שנוסדה ב-1966. מספר סיבות היו להחלטה על הקמתו:
אבן הפינה למוזיאון הונחה על ידי נשיא האגודה זאב שק (שבאותה עת כיהן כשגריר ישראל באוסטריה) בשנת 1969. הוא הוקם מתרומות הניצולים בישראל ומחוצה לה, ועלה כרבע מיליון ל"י. פתיחתו נערכה ב-10 במאי 1975. אדריכל המבנה ואתר ההנצחה היה אלבין גלזר, אף הוא מניצולי טרזין.
בשנת 2011 שופץ המקום ונבנתה לו חצר המשמשת את הפעילות החינוכית במקום. בחודש נובמבר 2011 הוכר בית טרזין על ידי משרד התרבות והספורט כמוזיאון רשמי, ה-54 במדינת ישראל והשלישי במוזיאוני השואה.
במקום יש שלושה חדרי תצוגה המשמשים גם ככיתות לימוד, חדר עיון ומוזיקה ובו ספריה, משרדים, ארכיון וחדר אוספים.
תערוכות
בבית טרזין מוצגות שלוש תערוכות קבועות:
ילדי טרזין - "לו יכולתי אל ביתי לחזור"
מול הכניסה מוצג דגם המגורים, שנבנה על ידי  גיאורג לאושר  ניצול הגטו שתרם רבות להקמת הארכיון בבית טרזין. לאחר הצגת התנאים הקשים ששררו בגטו, נשאלת השאלה - איך חיו הילדים בתנאים האלה? ושאלה זו מנחה לרובד פנימי יותר שמציג את הדרך בה ניסתה ההנהגה היהודית, כלומר מחלקת הטיפול בנוער, לשמור על הילדים פיזית ונפשית. דמויותיהם של כמה מהמדריכים והמחנכים מוצגות בתערוכה ולידן משפטים המביאים את תפיסת עולמם החינוכית, תוך דגש על החינוך לערכי מוסר, עזרה הדדית, יהדות וציונות. הרובד השלישי בתערוכה הוא האופן בו חוו הילדים עצמם את החיים בגטו. על הקיר שמול הכניסה קרשי עץ המדמים דרגשים, וביניהם מוצגים שמהם ניתן ללמוד על החיים במעונות - היחסים בין הילדים, ההתמודדות עם הפחד, אובדן התא המשפחתי, הפרידות והטרנספורטים. הקיר מול הדרגשים עוסק ביצירה ומוצגים עליו ציורי הילדים ועבודותיהם. פינת הקיר הסמוכה מוקדשת לעיתוני הילדים שנכתבו בגטו, על גבי מסכים קטנים יכולים המבקרים במגע אצבע "לדפדף" ולקרוא כתבות שונות מהעיתונים ופרטים על כותביהן. היות שרק כמחצית מילדי הגטו שהו במעונות, מובא גם סיפורם של הילדים שנשארו עם הוריהם וחיו במעונות המבוגרים, באמצעות עדויות שיוקרנו על גבי שני מסכים גדולים. תבליט עץ שעליו חרוט "לשוב לארץ אבותינו" (שהיה מוצג בתערוכה ההיסטורית). הוא המוצג האחרון בתערוכה והוא מבטא את התקווה ואת ההמשכיות שבהקמת מדינת ישראל.
לוק קייג' (סדרת טלוויזיה)
לוק קייג' (באנגלית: Marvel's Luke Cage) היא סדרת טלוויזיה אמריקאית המבוססת על חוברות הקומיקס "לוק קייג'" מבית מארוול קומיקס. הסדרה מופקת על ידי חטיבת הטלוויזיה של מארוול בשילוב עם אולפני ABC ומופצת בידי רשת הזרמת המדיה נטפליקס כחלק מהיקום הקולנועי של מארוול. את הסדרה פיתח צ'או הודרי קוקר ואת התפקיד הראשי מגלם מייק קולטר.
בית טרזין
ילדי טרזין - "לו יכולתי אל ביתי לחזור"
אוצרת: סימה שחר, שיווק: רחל מרום, תוכן: תמי קינברג, ייעוץ: ד"ר מרגלית שלאין, פוריה ליצ'י. התערוכה נפתחה בסוף 2013.
לוק קייג' (סדרת טלוויזיה)
הסדרה היא השלישית מבין ארבע סדרות טלוויזיה שיובילו למיני סדרה על קבוצת דפנדרס, כשלפניה הועלו לצפייה ישירה בנטפליקס הסדרות "דרדוויל" ו"ג'סיקה ג'ונס", ואחריה הסדרה "איירון פיסט". הסדרה היא חלק מן היקום הקולנועי של מארוול ועלתה לצפיית סטרימינג ב-30 בספטמבר 2016.
תקציר העלילה
לאחר שניסוי שהשתבש מעניק לו כוח על-אנושי ועור בלתי שביר, לוק קייג' הופך לעבריין נמלט המנסה לשקם את חייו בהארלם ועתיד להתמודד עם עברו ולהילחם עבור עירו.
בית טרזין
קָמֵרָד
נושא התערוכה הוא ביטאון הילדים "קמרד" (חבר). "קמרד" היה עיתון מקומי שנכתב על ידי דיירי חדר A ב"היים" 609Q - 29 בנים, בני 12 עד 14, אחד מהעיתונים המקומיים שהוצאו לאור ב"היים". "היים" הם בתי ילדים צפופים שבהם שוכנו רוב הילדים בגטו טרזין, בנפרד מהאוכלוסייה המבוגרת. כתב העת השבועי (כך נקרא הביטאון בפיהם) היה יצירה עצמאית של הבנים, ללא התערבות, ללא עזרה וללא כל צנזורה מצד המדריכים המבוגרים. הנערים העלו חרדה ותהייה באשר לעתיד, בצד התקווה ושמחת הנעורים, וכתבו על הרעב, הצפיפות, הזוהמה והמחלות, ועל נוכחותו הקרובה והמתמדת של המוות. ה"קמרד" אפשר לכותבים להפגש עם עצמם, הפחדים שלהם והחיים החדשים-הבלתי נסבלים ומתוכם לצמוח. יתרה על כך, הקריאה אפשרה לקוראים את ה"בריחה" מהמציאות, מחד והתמודדות איתה, מאידך.
לוק קייג' (סדרת טלוויזיה)
פיתוח
לאחר פיתוח ממושך כושל של סרט באורך מלא אודות דמותו של לוק קייג' מאז 2003 בידי סרטי סוני וסרטי קולומביה, במאי 2013 הזכויות על הדמות חזרו לאולפני מארוול. מאוחר יותר באותה השנה, נודע כי חטיבת הטלוויזיה של מארוול מפתחת ארבע מיני-סדרות לייב אקשן אודות דמויותיהם של דרדוויל, ג'סיקה ג'ונס, לוק קייג' ואיירון פיסט, העתידות לעלות לשידור ברשת נטפליקס, וכי לאחר שידורן כל אלו יתאחדו בקרוסאובר לכדי סדרה אחת אודות קבוצת הדפנדרס. שנתיים אחר כך, לאחר שידורה של הסדרה הראשונה בפרויקט, "דרדוויל", ומעט לפני שידורה של הסדרה השנייה, "ג'סיקה ג'ונס", הוכרז כי את הסדרה אודות לוק קייג' יפתח ויפיק צ'או הודרי קוקר וכי הסדרה תיקרא בפשטות "לוק קייג'".
בית טרזין
קָמֵרָד
בקמרד פורסמו שירים. הם פורסמו משתי סיבות: 1. הזכרות בבית, בחיים ה"נורמאליים". 2 .ייצוג בבליותרפי, לא מודע, של מציאות החיים הנוכחית.
לוק קייג' (סדרת טלוויזיה)
כתיבה
ג'ף לואב, מפיק הסדרה ומנהל חטיבת הטלוויזיה של מארוול, תיאר את הסדרה כ"סיפור של נמלט". מייק קולטר תיאר את הסדרה כ"בעלת נשמה" ו"עוצמתית" לעומת תחושת ה"אקשן אפל" של "דרדוויל" ו"תחושת הנואר" של "ג'סיקה ג'ונס". יוצר הסדרה צ'או הודרי קוקר תיאר את הסדרה כ"שילוב חזק של דרמה אפלה, תרבות ההיפ הופ ואקשן גיבורי-על קלאסי" וכינה אותה "הסמויה של מארוול". הסדרה מתרחשת "כמה חודשים" לאחר אירועי הסדרה "ג'סיקה ג'ונס", ומתמקדת בהארלם בניגוד לסדרות "דרדוויל" ו"ג'סיקה ג'ונס" המתרחשות בהלז קיטשן, דבר שקולטר תיאר כ"עולם אחר לגמרי". קולטר אמר כי קייג' הוא אדם "המנסה לגמור את החודש... הוא עובד בבר, הוא מתרוצץ סביב, ויש לכך סיבה טובה - הוא נמלט מהחוק, יש לו כמה שלדים בארון, הוא בעצם מנסה להישאר מתחת לרדאר. הוא זקוק לאנשים שהוא מסתובב איתם ומעדיף להיות לבד, אבל... אתה לא יכול לעשות את זה כגיבור-על. יש לך מתנות [כוחות-על], תשתמש בהם".
בית טרזין
קָמֵרָד
העורך והמאייר של "קמרד", איוון פולאק נספה במחנה העבודה קאופרינג. קיר אחד של התערוכה מוקדש כולו לקומיקס צבעוני על הרפתקאותיהם של שלושה נהגי מרוצים – פרי עטו ומכחולו. מוצג גם סיפור בהמשכים שנכתב על ידי נער שחתם בכינוי קושולה (שזהותה לא אותרה) על קורותיהם של בני משפחה אחת, מיום הגיעם לטרזין ועד השילוח לבירקנאו. חלק מסיפורי העיתון עוסקים במציאות בגטו וה"היים": הווי החיים בצוותא והקשיים הכרוכים בהם, היחסים עם המדריכים, התמודדות עם הרעב, גנבת מזון, אימת הטרנספורטים; ואחרים - פרי הדמיון והגעגועים אל העולם שבחוץ: מסיפורים בהמשכים על אינדיאנים ומתיישבים במערב הפרוע ועד פנטזיה על המפגש בבית אחרי המלחמה. התערוכה נפתחה בשנת 2000 והוצגה ברציפות עד סוף 2013.
ליגה טרזין – ספורט ונעורים בטרזיינשטאט
החל מינואר 2012, תערוכה דומה, בשם "ליגה טרזין - אצטדיון המושבה", נפתחה באצטדיון המושבה בפתח-תקוה בתא האח"מ של מר מאיר שמיר.
לוק קייג' (סדרת טלוויזיה)
כתיבה
קולטר, בתגובה לשאלה על הסדרה ביחס ל"ג'סיקה ג'ונס", קולטר אמר כי "הסדרה היא בהחלט לא המשך או ספין אוף של 'ג'סיקה ג'ונס'... אי אפשר לספר את סיפורה בלי לספר את סיפורו של לוק קייג'". כשנשאל האם לסדרה תהיה תחושת "למבוגרים בלבד" כמו ב"ג'סיקה ג'ונס", קולטר השיב למראיין "אם אתה חושב ש'ג'סיקה ג'ונס' היא למבוגרים, אנחנו צריכים להתעדכן... אנחנו נמשיך בקו של גיל 16 ומעלה". על שאלה האם הסדרה תתייחס לסוגיות גזע שונות דוגמת סוגיית חיי שחורים חשובים בהתחשב בעברה של הדמות בקומיקס (גבר שחור אשר הופלל ונשלח למאסר), קולטר אמר: "זו לא בהכרח הפלטפורמה שתעסוק בזה, אבל הדברים שהוא עובר במהלך הסדרה יצלצלו מוכרים לאנשים ברשויות אכיפת החוק... 'אנשי רחוב' יזדהו עם הדמות הזו".
בית טרזין
ארכיון
בבית טרזין קיים ארכיון מסמכים גדול שמקורו בניצולי הגטו ומקורות רבים אחרים. הארכיון מוחשב כולו וניתו לחפש בו בכל המסמכים שבהם יש טקסט מודפס, בשפות השונות.
בשנת 2011 נבנה חדר אוספים, המכיל חפצים שנמסרו לארכיון. חדר האוספים נמצא בשלב מיחשוב והנגשה החל משנת 2014. כל מסמכי הארכיון נסרקו, הופעל עליהם תהליך OCR והם ניתנים לגישה בתיאום עם ארכיון המוזיאון.
פרסומים
העמותה מוציאה בכל 6 חודשים חוברת הנקראת "דפי קשר" בשפות עברית ואנגלית, יחד עם תקציר הגיליון בגרמנית. החוברות נמצאות באתר האינטרנט של בית טרזין, תחת התוית "פרסומים".
בשנת 2011 יצא לאור ספר "יומנה של קמילה הירש", שנכתב על ידי קמילה הירש בימי שהותה בגטו, בזמן צאתה ממנו בטרנספורט לשווייץ (5.2.1945) ובזמן ההתאוששות בשווייץ. הגרסה של הספר בשפה הגרמנית יצאה באפריל 2015.
בשנת 2014 יצא לאור הספר "הכול". זהו אלבום באנגלית ועברית המציג את יומנה ורישומיה של חנק'ה דרורי, שהייתה ילדה בגטו ושרדה, ובחזרתה לטרזין במצעד מוות, זכתה לקבל מחברותיה בחזרה את היומן שהשאירה מאחוריה כשנשלחה לאושוויץ.
סרטים
הסרט הדוקומנטרי "LIGA TEREZIN" יצא ביוני 2012 והוא הפקה של בית טרזין וארבעה יוצרים: מייק שוורץ ואבי קנר (בימוי, תסריט וצילום), אורי בוזגלו (קול והפקה) ורובי גת (עריכה). אורך הסרט 52 דקות, דובר אנגלית עם כתוביות באנגלית, עברית וגרמנית. בכורת הסרט נערכה ביום הבינלאומי לזיכרון השואה, 27.1.2013 בתל אביב. הסרט הוקרן לציבור בערוץ 2 בערב יום השואה 7 אפריל 2013. הסרט הוקרן בפסטיבל "11 מ"מ" לסרטי כדורגל בברלין, במרץ 2014. בחודש ינואר 2015 נערך מסע הקרנות של הסרט בגרמניה ב-10 ערים שונות, שהוזמן על ידי ארגון גרמני בשם NIE WIEDER (לעולם לא עוד). בכל הקרנה נערך דיון על מקומו של הכדורגל בשואה ועל מיקומם של דימויי שואה בכדורגל העולמי. מסע זה חזר בינואר 2016 בערים קלן, פרנקפורט, דורטמונד, מינסטר, המבורג, יינה, מיינץ, פירט, נוימרקט ומינכן. הקרנות נוספות נערכו גם סביב יום השואה הבינלאומי בגרמניה בשנים 2017, 2018 ו-2019. הסרט מוצג בכל יום השואה, מ 2018, מספר פעמים בערוץ הספורט.
צללים אפלים
צללים אפלים (באנגלית: Dark Shadows) הוא סרט פנטזיה וקומדיה המבוסס על אופרת סבון בעלת אותו שם ששודרה בין השנים 1966–1971. הסרט בוים על ידי טים ברטון ומככבים בו ג'וני דפ כברנבס קולינס, ערפד בן יותר מ-200 שנה, ומישל פייפר כבת דודתו אליזבת קולינס סטודרד, האם המתבודדת של משפחת קולינס. הסרט יצא לאקרנים ב-17 במאי 2012.
עלילה
בשנת 1760, משפחת קולינס שטה מליברפול שבבריטניה לצפון אמריקה. הבן, ברנבס, גדל להיות נער שעשועים עשיר בקולינספורט, והוא האדון של אחוזת קולינווד. הוא מתאהב בז'וזט דו פרה, אך בד בבד שובר את ליבה של המשרתת שלו, אנג'ליק בוצרד, שמתגלה כמכשפה נקמנית. היא הורגת את הוריו של ברנבס ומכשפת את ז'וזט שתתאבד בנפילה אל החוף מן הצוק. ברנבס מגלה זאת ומנסה למנוע מז'וזט ליפול, אך נכשל בכך. הוא קופץ אחריה מהצוק, אך ניצל בידי אנג'ליק, וזאת מקללת אותו שיהפוך לערפד. מאוחר יותר, אנג'ליק משלחת בברנבס את אנשי הכפר הזועם, בטענה שהוא יצור על-טבעי. הם מכניסים אותו לארון וקוברים אותו ביער.
200 שנה מאוחר יותר, בשנת 1972, מגי אוונס נוסעת ברכבת לעבר קולינספורט על מנת להיות אומנת לילד בן שמונה בשם דייוויד. היא מחליטה לשנות את שמה לוויקטוריה וינטרס ומתרגלת דיבור עם בני המשפחה. כשהיא מגיעה לאחוזה, היא פוגשת באליזבת' קולינס סטודרד, שמסבירה לה כי דייוויד התייתם מאמו בגיל צעיר יותר וכי הוא טוען שאמו המתה מדברת עמו. בארוחת הערב, ויקטוריה פוגשת בקרולין סטודרד אשר רוקדת לצלילי מוזיקה קלאסית, בדוקטור הופמן האלכוהוליסטית, ברוג'ר קולינס, אביו של דייוויד, ובדייוויד אשר מנסה להפחידה. בהכנות לשינה, ויקטוריה חושפת סדין ומגלה תחתיה את רוחה של ז'וזט דו פרה אשר לוחשת שוב ושוב את אותה מילה:" הוא מגיע...", ז'וזט טסה לעבר נברשת הסלון ומשם נופלת בצורה שבה התאבדה מהצוק.
באותו לילה, קבוצת קבלנים חופרת באדמה ומוצאת ארון כבול בשלשלאות. הקבלנים פותחים את הארון, ולהפתעתם הם מותקפים על ידי דמות מטושטשת שמתגלה כברנבס. לאחר שברנבס משביע את תאבונו הרב, הוא יוצא לעיירה קולינספורט, ומופתע לגלות דברים שונים ממה שהורגל אליהם, כגון: טלפון, רכב, טלוויזיה, מסעדות מזון מהיר ועוד. ברנבס מגיע לאחוזתו העתיקה ומופתע לגלות אותה מוזנחת, הוא פוגש בקרוליין ובדייוויד, אך נתקל בהתנגדות מצדה של אליזבת' שמגיעה למקום, ומשלחת את ברנבס לחדר העבודה שלה. בחדר העבודה, ברנבס מעודד אותה לספר לו על תולדות המשפחה, וכשזאת גומרת לספר לו, ברנבס אומר לה שהשמועות שמשפחת קולינס מקוללת נכונה, וכי הוא אבי אבותיה שנהפך לערפד, ולמעשה אינו מת, ברנבס מראה לאליזבת' חדר סודי מלא אוצרות, ובכך מוכיח כי אינו מתחזה.
למחרת, כל בני המשפחה פוגשים את ברנבס, וזה מופתע לראות את ויקטוריה, שדמות דיוקנה דומה מאוד לאהובתו, ז'וז'ט. ברנבס מפרסם כי הוא ידאג לחידוש העסק המשפחתי, שנהרס על ידי אנג'ליק. במקביל, אנג'ליק שומעת מהפועלים שלה, כי יצור מסתורי הרג קבוצת קבלנים. אנג'ליק נוסעת למקום התקיפה ומאמתת את חשדותיה, כי מדובר בברנבס. אנג'ליק נוסעת לאחוזת קולינווד, שם היא פוגשת בברנבס, שמגרש אותה בזעם.
ברנבס דואג ואף משקם את עסק הדייג המשפחתי שאליו מתחרה העסק של אנגליק המכשפה, ובמקביל, הוא משפץ את האחוזה כחדשה. ברנבס וויקטוריה מתקרבים אחד לשני. ברנבס שואל את קרוליין איך לנהוג עם נשים, וזאת עונה לו בהתאם. דוקטור הופמן מגלה שברנבס הוא ערפד, וכועסת על אליזבת' שלא סיפרה לה על כך. דוקטור הופמן משכנעת את ברנבס לקחת עירויים על מנת להפוך לאנושי, אך מתגלה שג'וליה הופמן חושקת בחיי נצח, ורוצה להשתמש בדמו של ברנבס כדי להפוך לערפדה, על כן ברברנס כועס, נושך אותה, מוצץ את דמה ומשליך אותה כבולה ומחוברת לאבן-משקולת לקרקעית הים.